b'\n_START_ARTICLE_\nMeridian (tradicionalna kitajska medicina)\n_START_PARAGRAPH_\nMeridiani so po verovanju v tradicionalni kitajski medicini \xc2\xbbenergijski\xc2\xab\xc2\xa0kanali, ki povezujejo \xc2\xbbenergijske\xc2\xab\xc2\xa0to\xc4\x8dke, bolj znane kot akupunkturne to\xc4\x8dke, po katerih se pretaka \xc5\xbeivljenjska energija \xe2\x80\x93 \xc4\x8di. \xc2\xbbEnergijske\xc2\xab\xc2\xa0to\xc4\x8dke, ki bi jih naj bilo ve\xc4\x8d kot 2.000, naj bi bili drobceni zbiralniki elektromagnetnih ter subtilnej\xc5\xa1ih energij, meridiani pa so kanali, po katerih se pretaka ta \xc2\xbbenergija\xc2\xab\xc2\xa0(pri \xc4\x8demer ni konkretnih dokazov za obstoj teh energij ali posebnih kanalov in to\xc4\x8dk zanje). Tok v meridianih naj bi se vseskozi spreminjal, nanj pa TKM posku\xc5\xa1a vplivati z iglami in fizi\xc4\x8dnim pritiskom, da sprosti ali pa porazdeli zajezeno \xc2\xbbenergijo\xc2\xab, katere neravnovesje je po tradicionalni kitajski medicini vzrok za bolezni.'